অবৈধভাবে ভারত থেকে বাংলাদেশে যাওয়ার সময় গ্রেফতার দুই বাংলাদেশি

বসিরহাট: অবৈধভাবে ভারত থেকে বাংলাদেশে যাওয়ার সময় দুজন বাংলাদেশি নাগরিক গ্রেফতার। গ্রেফতার হওয়া দুই বাংলাদেশি নাগরিককে শনিবার বসিরহাট মহাকুমা আদালতে (Basirhat Court) পেশ করল স্বরূপনগর থানার পুলিশ। পুলিশ সূত্রে খবর, স্বরূপনগরের ভারত বাংলাদেশ তারালি সীমান্ত দিয়ে শনিবার ভোররাতে বাংলাদেশে যাচ্ছিল। ওই দুই বাংলাদেশি নাগরিক মিলন হোসেন ও জোসনা আক্তার কাজের সন্ধানে দিল্লিতে দীর্ঘদিন ধরে থাকত। শনিবার ভোরবেলা তারালি সীমান্ত পেরিয়ে বাংলাদেশের নিজের বাড়িতে ফিরছিল। সেই সময় সীমান্তরক্ষী বাহিনীর সন্দেহ হতেই তাদেরকে জিজ্ঞাসাবাদ করে। তারা কোনও বৈধ কাগজপত্র দেখাতে না পারেনি। তাদেরকে আটক করে সীমান্তরক্ষী বাহিনী স্বরূপনগর থানার পুলিশের হাতে তুলে দেয়। এরপর স্বরূপনগর থানা পুলিশ ওই দুজনকে গ্রেফতার করে। তাদের এদিন বসিরহাট আদালতে পেশ করে।

অন্য খবর দেখুন